2019. gada 22. maijā Rīkojums Nr. 247

Rīgā (prot. Nr. 25 33. §)

**Par** **Uzņēmējdarbības vides pilnveidošanas pasākumu plānu**

**2019.–2022. gadam**

1. Apstiprināt Uzņēmējdarbības vides pilnveidošanas pasākumu plānu 2019.–2022. gadam (turpmāk – plāns).

2. Ministrijām un citām atbildīgajām institūcijām atbilstoši tām piešķirtajiem budžeta līdzekļiem nodrošināt plānā paredzēto pasākumu izpildi noteiktajos termiņos.

3. Atbildīgajām institūcijām iesniegt Ekonomikas ministrijā apkopošanai informāciju par plānā paredzēto pasākumu izpildi, kā arī informāciju par citiem pasākumiem, kas uzlabo uzņēmējdarbības vidi:

3.1. līdz 2020. gada 31. martam par laikposmu no plāna apstiprināšanas līdz 2020. gada 29. februārim;

3.2. līdz 2021. gada 31. martam par laikposmu no 2020. gada 1. marta līdz 2021. gada 28. februārim;

3.3. līdz 2023. gada 30. janvārim par laikposmu no 2021. gada 1. marta līdz 2022. gada 31. decembrim.

4. Ekonomikas ministrijai divu mēnešu laikā pēc šā rīkojuma 3. punktā minētās informācijas saņemšanas iesniegt Ministru kabinetā informatīvo ziņojumu par plānā ietverto uzdevumu izpildi.

5. Ekonomikas ministrijai, ņemot vērā atbildīgo institūciju sniegtos priekšlikumus, izvērtēt nepieciešamību sagatavot jaunu plāna redakciju.

6. Valsts kancelejai nodrošināt plānā paredzēto pasākumu izpildes kontroli dokumentu aprites un uzdevumu kontroles sistēmā (DAUKS).

7. Atzīt par spēku zaudējušu Ministru kabineta 2017. gada 15. marta rīkojumu Nr. 125 "Par Uzņēmējdarbības vides pilnveidošanas pasākumu plānu" (Latvijas Vēstnesis, 2017, 57. nr.).

Ministru prezidents A. K. Kariņš

Ekonomikas ministrs R. Nemiro